|  |  |
| --- | --- |
|  |  |
| Til høringsparterne på vedlagte høringsliste | 6. november 20232021-809 |

**Høring over udkast til bekendtgørelse om overvågning, samordnet procedure og offentliggørelse ved vurdering af virkningerne på miljøet (VVM) samt om administration af internationale naturbeskyttelsesområder og beskyttelse af visse arter for så vidt angår statslige vej- og jernbaneprojekter**

Transportministeriet sender hermed udkast til ovennævnte bekendtgørelse i høring.

Bekendtgørelsen vedrører Trafikstyrelsens behandling af sager om vurdering af virkningerne på miljøet (VVM), konsekvensvurdering vedrørende Natura 2000-områder og beskyttelse af visse dyre- og plantearter i forbindelse med statslige vejprojekter omfattet af vejlovens (lovbekendtgørelse nr. 421 af 25. april 2023) § 17 a, stk. 1 og 2, og statslige jernbaneprojekter omfattet af jernbanelovens (lovbekendtgørelse nr. 1091 af 11. august 2023) § 38 a, stk. 1 og 2.

På baggrund af Kommissionens åbningsskrivelse nr. 2019/2221 af 10. oktober 2019 og ændringen af vejlovens og jernbanelovens VVM-kapitler ved lov nr. 434 af 16. marts 2021 skal vejlovens og jernbanelovens VVM-bekendtgørelse om overvågning m.v. ændres.

Ændringerne i forhold til den gældende bekendtgørelse omfatter følgende:

1) For så vidt angår reglerne for væsentligheds- og konsekvensvur-dering vedrørende Natura 2000-områder er disse tilrettet, så de svarer til formuleringerne i bekendtgørelsen nr. 1098 af 21. august 2023 om udpegning og administration af internationale naturbeskyttelsesområder samt beskyttelse af visse arter (habitatbekendtgørelsen). Der er dog ikke valgt den samme opbygning, som i habitatbekendtgørelsen.

2) Der fastsættes i medfør af vejlovens § 17 a, stk. 5, og jernbanelovens § 38 a, stk. 5, nærmere regler om anvendelse af fritagelsen i hhv. vejlovens § 17 a, stk. 4, og jernbanelovens § 38 a, stk. 4, herunder om betingelserne og processen for anvendelsen.

4) Der fastsættes i medfør af vejlovens § 132, stk. 9, og jernbanelo-vens § 115 a, stk. 4, nærmere regler om, at praktiske oplysninger om adgang til domstolsprøvelse kan offentliggøres på Trafikstyrel-sens hjemmeside eller anden lignende hjemmeside.

5) Der fastsættes i medfør af vejlovens § 17 h, stk. 8, og jernbanelo-vens § 38 h, stk. 8, regler om, at Trafikstyrelsen udpeger de berørte myndigheder, der skal ske høring af efter høringsbestemmelserne.

Bekendtgørelsen forventes at træde i kraft 1. januar 2024.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest fredag den 8-12-2023.**

Høringssvar bedes sendt til trm@trm.dk med henvisning til 2021-809.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til Pia Valentin Mortensen på mail pvm@trm.dk og telefon 21138386.

Med venlig hilsen

Pia Valentin Mortensen